אינדירה נולדה לאב קרואטי ואם בוסניאקית ב-15 בינואר 1973 בז'ופאניה. בגיל 12 היא נעשתה לחברה בלהקה המקומית של העיר ז'ופאניה, היא ניגנה שם בקלרינט לשלוש עשרה שנים. בכיתה ח' היא הקימה להקה עם ארבעה חברים - "Forever Young". החל משנת 1996 עד שנת 2017 הייתה חברה בהרכב המוזיקלי הקרואטי קולוניה.
אינדירה נישאה לנרסיס מויקיץ', אך הם התגרשו. ב-2014 נישאה למירוסלב לבאק. החל משנת 2015 היא שופטת בגרסה הקרואטית של התוכנית "The Voice".
בשנת 2020 היא השתתפה בקדם האירוויזיון הקרואטי והתמודדה נגד ההרכב איתו הגיעה לשם לראשונה, בשנת 1998. אינדירה סיימה במקום השלישי עם שירה "You Will Never Break My Heart" שנכתב על ידי דורון מדלי יחד עם צוות כותבים קרואטים. השיר הפך ללהיט בקרואטיה.
לקות בתפקודים הניהוליים
לקויות בתפקודים הניהוליים
Executive dysfunction
Moshik&amp;
moshik&amp; (במקור &amp;samhoud places) הייתה מסעדת גורמה באמסטרדם שבהולנד. המסעדה זכתה בשני כוכבי מישלן ב-2013.
השף הראשי הוא מושיק רוט, מהשפים המובילים בגסטרונומיה מולקולרית בהולנד. המסעדה היא המשך למסעדת 't Brouwerskolkje באוברווין.
moshik&amp; היא שיתוף פעולה בין השף הישראלי מושיק רוט והיזם סאלם סמחוד. הם פתחו את המסעדה ב"Oosterdokseiland", הסמוכה לתחנת הרכבת המרכזית באמסטרדם. הבניין החדש מורכב מטרקלין ומסעדה הפרושים על שתי קומות.
בינואר 2018 שונה שם המסעדה ל־moshik&amp;, כדי למנוע בלבול עם המסעדות האחרות בקבוצת "&amp;samhoud group".
המסעדה התמקדה בשילובים קולינריים של טעמים מיוחדים במינם בבישול מולקולרי כגון כבד אווז לצד פירות יער, שוקולד וגבינה כחולה ותות שדה עם כוסברה.
במאי 2020, בעקבות התפרצות נגיף הקורונה בהולנד, הודיע רוט על סגירת המסעדה לצמיתות.
אדוארד אנגלנד
&amp;moshik
פאפי צ'ולו
ג'ון רקהאם
ענב
יחסי טרינידד וטובגו–סורינאם
יחסי טרינידד וטובגו–סורינאם הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סורינאם.
היסטוריה.
שתי המדינות מורכבות מאוכלוסייה רבה של הודים, בעיקר הודים-טרינידדים והודים-סורינמים, אשר הגיעו מהודו שנשלטה על ידי האימפריה הבריטית כעבדים. בשתי המדינות ישנם מיעוטים גדולים של מאמיני הדתות אסלאם והינדואיזם. בין שתי המדינות יחסים משמעותיים תרבותיים עקב הדמיון שבין האוכלוסיות.
ב-6 ביולי 2016 נפגש ראש ממשלת טרינידד וטובגו, קית' רוולי, עם נציגים ממשלת סורינאם על מנת לשוחח על אפשרויות פיתוח ביחסים הדו-צדדיים בין שתי המדינות בעיקר בתחומי הכלכלה והאנרגיה. שתי המדינות קראו לכינון כלכלה אחת ושוק אחד לכל מדינות הקהילייה הקריבית.
בין שתי המדינות מתקיים סחר משמעותי יחסית לגודלן הקטן.
יחסי דרום אפריקה–סנט קיטס ונוויס
יחסי דרום אפריקה–סנט קיטס ונוויס הם היחסים הדיפלומטיים הרשמיים שבין רפובליקת דרום אפריקה לבין פדרציית סנט כריסטופר ונוויס.
היסטוריה.
רפובליקת דרום אפריקה ופדרציית סנט כריסטופר ונוויס כוננו את יחסיהן הדיפלומטיים בחודש פברואר 1998. בתחילה לא היו היחסים משמעותיים עבור שתי המדינות - הסחר בין שתי המדינות היה קטן מדי כדי להיכנס לסטטיסטיקות הרשמיות של דרום אפריקה. הנציבה העליונה הלא תושבת הראשונה של דרום אפריקה לסנט קיטס ונוויס, הציגה את כתב האמנתה לסאם קונדור, סגן ראש הממשלה וסגן המושל של סנט קיטס ונוויס.
ב-2 ביוני 2003 נחתם הסכם דיפלומטי בין סנט קיטס ונוויס לבין דרום אפריקה בדבר שיתוף פעולה תרבותי.
יונדאי נקסו
יונדאי נקסו (בקוריאנית: 현대 넥쏘, באנגלית: Hyundai Nexo) הוא SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר מיוצר משנת 2018 (שנת מודל 2019).
עוד לא אהבתי די
עוד לא אהבתי די הוא פזמון שכתבה והלחינה נעמי שמר וביצע יהורם גאון.
רקע.
השיר בוצע בשנת 1977 על ידי יהורם גאון בתוכנית טלוויזיה שהוקדשה לשירי נעמי שמר. לאחר מכן הקליט גאון את השיר עבור תקליט שנשא את שם השיר, בעיבוד סימפוני של משה זורמן.
ללי שמר בתה של נעמי שמר סיפרה שאמה כתבה את השיר בעקבות ניתוח שהייתה אמורה לעבור.
השיר הגיע למקום הרביעי במצעד השנתי לשנת 1978, (אחרי השירים נאסף תשרי, אבניבי ועטור מצחך).
השיר נחשב כשיר המנוגן תדירות בריקודי עם בישראל.
פרס.
השיר זכה בפרס כינור ישראל לשיר השנה 1978
בריאן קנדריק
בריאן דייוויד קנדריק (באנגלית: Brian David Kendrick; נולד ב-29 במאי 1979) הידוע יותר בשם הבמה שלו, בריאן קנדריק הוא מתאבק אמריקאי. הוא מוכר בעיקר בשל תקופתו בארגון ההיאבקות WWE.
קנדריק מוכר בעיקר בשל תקופתו בארגוני ההיאבקות World Wrestling Entertainment (WWE), שבו היה אלוף ה-WWE במשקל קל, אלוף הזוגות של ה-WWE ואלוף הזוגות העולמי וב-Total Nonstop Action Wrestling (TNA), שבו היה אלוף ה-X דיוויז'ן. בנוסף, הוא באופן לא רשמי החזיק באליפות ה-WWE, לאחר שזכה בה במהלך "קרב מבולבל", שנערך באירוע בלתי נסלח 2008. כמו כן, הוא הופיע בארגון ההיאבקות Pro Wrestling Zero1 תחת שם הבמה לאונדרו ספאנקי ובארגוני ההיאבקות העצמאיים תחת שם הבמה ספאנקי.
החל משנת 2013, קנדריק הוא המייסד ובעליו של ארגון היאבקות משלו, הנקרא בשם Brian Kendrick's Wrestling Pro Wrestling.
ביוגרפיה.
קנדריק נולד בפיירפקס, וירג'יניה לאמא ברברה קנדריק. הוא האח הבכור כשיש לו שני אחים נוספים: אח בשם ניל ואחות בשם שאנון. במהלך כיתה י"ב, הוא עבד בתור שוטף כלים בפיצריה על מנת לחסוך כסף לתשלומים על אימונים בבית ספר להיאבקות.
כשגדל, קנדריק ציין שהאולטימייט ווריור, אואן הארט וקוקו בי וואר היו מהמתאבקים המועדפים עליו. כמו כן, הוא מעריץ של שון מייקלס, שאימן אותו במהלך הדרך, ושל כריס ג'ריקו.
הופעות בישראל (2015–2016).
קנדריק התאבק ארבע פעמים בישראל, כשכל הקרבות שלו היו במופעים של ארגון ההיאבקות LAW. הפעם הראשונה הייתה ב-7 ביולי 2015, כשניצח את ג'מפינג לי במסגרת המופע Holy War וכתוצאה מכך זכה באליפות במשקל כבד הפנויה, הפעם השנייה הייתה שנה לאחר מכן ב-6 ביולי, כשהפסיד את התואר לאותו ג'מפינג לי במסגרת קרב 2 מתוך 3 הכרעות, הפעם השלישית והרביעית היו חמישה ימים לאחר מכן, כשניצח את גרי רויף וג'מפינג לי בקרב משולש כתוצאה מפסילה וכבר באותו הערב התאבק שוב וניצח בקרב באטל רויאל.
חיים אישיים.
קנדריק נשוי לסגנית הזוכה של העונה הראשונה של התחרות Tough Enough, טיילור מתיני, מאז אוגוסט 2008.
יחסי דומיניקה–טרינידד וטובגו
יחסי דומיניקה–טרינידד וטובגו הם היחסים הדיפלומטיים הרשמיים שבין קהיליית דומיניקה לבין הרפובליקה של טרינידד וטובגו.
היסטוריה.
בין קהיליית דומיניקה לבין הרפובליקה של טרינידד וטובגו מתקיימים יחסים דיפלומטיים רשמיים. טרינידד וטובגו מחזיקה קונסוליה ברוסו, בירת דומיניקה. שתי המדינות הן מדינות חברות מלאות בארגון מדינות אמריקה, בקהילייה הקריבית ובארגון האומות המאוחדות.
דומיניקה הוכתה על ידי הוריקן מריה והוריקן אירמה בשנת 2017 עם שישים וחמישים מתים. שני ההוריקנים עלו לדומיניקה 900 מיליון דולר אמריקאי מבחינת נזק. ב-2018 ביקשה דומיניקה ויתור על דמי החברות שלה בארגון מדינות אמריקה, בשווי 25,000 דולר אמריקאי, בעקבות הנזק שנגרם בעונת ההוריקנים של 2017. טרינידד וטובגו הייתה הממשלה היחידה שדחתה את בקשתה של דומיניקה, ובכך גרמה להרס כמעט מלא של היחסים הדיפלומטיים שבין שתי המדינות ולמשבר דיפלומטי חמור.
אורז דביק
אורז דביק, אורז מתוק, אורז שעווה ("Oryza sativa var. Glutinosa"; אורז גלוטני, מלטינית "glūtinōsus", דביק, בגלל מרקמו ולא מלשון גלוטן, חלבון שאין בו), הוא סוג של אורז שגדל בעיקר בדרום-מזרח אסיה ובמזרח אסיה, באזור שבע האחיות בצפון-מזרח הודו ובבהוטן. לאורז זה יש גרגירים אטומים (לא שקופים), בעלי תכולת עמילוז נמוכה מאוד, והוא דביק במיוחד כשהוא מבושל. אורז זה נצרך בכל רחבי אסיה.
ישנם זנים רבים של אורז דביק הכוללים זני ג'פוניקה, אינדיקה וג'פוניקה טרופית. אף על פי שאורז ג'פוניקה גם כן מכונה לעיתים קרובות "אורז דביק", מאחר שהוא כולל זנים שונים שלו אשר הופכים גם הם לדביקים במידה מסוימת כאשר הם מבושלים, מדובר באורז אחר.
בעת ההכנה, האורז צריך להיות חלק לגמרי. אם הגרעינים לא לבנים ובעלי מראה אבקתי סימן שהוא ישן. סימן נוסף המעיד על חוסר טריות, הוא עמילן רב הנותר במים. במצב כזה מומלץ לשטוף את האורז היטב.
עיבוד חקלאי.
בסין מגדלים אורז דביק לפחות 2,000 שנה.
אורז דביק גדל במקומות שונים באסיה: בלאוס, תאילנד, קמבודיה, וייטנאם, מלזיה, אינדונזיה, מיאנמר, נפאל, בהוטן, צפון מזרח הודו, סין, יפן, קוריאה, טאיוואן והפיליפינים. ההערכה היא כי כ-85% מתוצרת האורז של לאוס היא זני אורז דביק. גידול זן אורז זה תועד באזור לאוס לפני לפחות 1,100 שנה.
זני האורז המשופרים (מבחינת תפוקת היבולים) אומצו ברחבי אסיה במהלך המהפכה הירוקה במסגרתה הצליחו מספר מדינות להגדיל את יבול הדגנים שלהן, היו לא-דביקים, והחקלאים בלאוס לא אימצו את השימוש בהם והעדיפו להמשיך להשתמש בזנים הדביקים המסורתיים שלהם. עם הזמן, זנים בתפוקה גבוהה יותר של אורז דביק הפכו לזמינים על ידי תוכנית המחקר הלאומית לאורז של לאוס. בשנת 1999, יותר מ -70% מהאזור לאורך עמק נהר המקונג היו מאותם זנים חדשים יותר.
הרכב.